

**REPUBLIKA HRVATSKA**

**Osječko-baranjska županija**

**Općina Ernestinovo**

**Općinsko vijeće**

KLASA: 021-05/24-01/11

URBROJ: 2158-19-01-24-3

Ernestinovo, 30. prosinca 2024.

**ZAPISNIK**

**sa 42. sjednice osmog saziva Općinskog vijeća Općine Ernestinovo**

**održane 30. prosinca 2024**.**godine sa početkom u 17:30 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo sa početkom u 17.30 sati. Sjednicu otvara predsjednik Općinskog vijeća Krunoslav Dragičević.

Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević
2. Damir Matković
3. Ivan Tkalec
4. Ivan Pavlović
5. Igor Matovac
6. Julijana Šuica

Ostali prisutni:

1. Deže Kelemen, zamjenik načelnice Općine Ernestinovo iz reda mađarske nacionalne manjine
2. Ivana Švast Mikolčević. Pročelnica Jedinstvenog upravnog odjela Općine Ernestinovo
3. Ljubica Kukučka, viša referentica za opće poslove

Nakon prozivke predsjednik Vijeća Krunoslav Dragičević konstatira da je sjednici nazočno 6 vijećnika te se konstatira da vijeće može donositi pravovaljane odluke.

Zatim predsjednik za zapisničara predlaže Ljubicu Kukučku, a za ovjerovitelje zapisnika Ivana Pavlovića i Igora Matovca.

**ZAKLJUČAK**

**Prijedlozi su jednoglasno prihvaćeni, sa 6 glasova za.**

**Za zapisničara se određuje Ljubica Kukučka, a za ovjerovitelje Ivan Pavlović i Igor Matovac.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika sa 41. sjednice Vijeća.
2. Donošenje Odluke o stavljanju izvan snage Odluke o izradi izmjene i dopune Prostornog plana uređenja Općine Ernestinovo
3. Donošenje Odluke o donošenju V. Izmjena i dopuna prostornog plana uređenja općine Ernestinovo
4. Donošenje Odluke o mjerilima za naplatu usluga Dječjeg vrtića Ogledalce Ernestinovo od roditelja-korisnika

**ZAKLJUČAK**

**Dnevni red se usvaja jednoglasno, sa 6 glasova za.**

TOČKA 1. USVAJANJE ZAPISNIKA SA 41. SJEDNICE VIJEĆA

Predsjednik Vijeća daje zapisnik sa 41. sjednice Vijeća na usvajanje. Budući da nije bilo primjedbi na zapisnik donesen je

**Z A K L J U Č A K**

**Zapisnik sa 41. sjednice Vijeća je usvojen jednoglasno, sa 6 glasova za.**

TOČKA 2. DONOŠENJE ODLUKE O STAVLJANJU IZVAN SNAGE ODLUKE O IZRADI IZMJENE I DOPUNE PROSTORNOG PLANA UREĐENJA OPĆINE ERNESTINOVO

Vijećnici su dobili materijale za ovu točku, a pročelnica je dala kratko obrazloženje, a potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

**Z A K L J U Č A K**

**Općinsko vijeće Općine Ernestinovo** **donosi Odluku o stavljanju izvan snage Odluke o izradi izmjene i dopune prostornog plana uređenja Općine Ernestinovo**

**Odluka je donesena jednoglasno, sa 6 glasova za.**

TOČKA 3. DONOŠENJE ODLUKE O DONOŠENJU V. IZMJENA I DOPUNA PROSTORNOG PLANA UREĐENJA OPĆINE ERNESTINOVO

Pročelnica je dala objašnjenje za prijedlog ove Odluke, potom je otvorena rasprava. Nitko se nije javio za riječ i prijedlog je dan na usvajanje.

**Z A K L J U Č A K**

**Općinsko vijeće Općine Ernestinovo donosi Odluku o donošenju V. Izmjena i dopuna prostornog plana uređenja Općine Ernestinovo**

**Odluka je donesena većinom glasova, 5 glasova za i 1 suzdržan.**

TOČKA 4. DONOŠENJE ODLUKE O MJERILIMA ZA NAPLATU USLUGA DJEČJEG VRTIĆA OGLEDALCE ERNESTINOVO OD RODITELJA - KORISNIKA

Pročelnica Ivana Švast Mikolčević kratko je obrazložila ovu Odluku, potom je otvorena rasprava. Budući da se nitko nije javio za riječ, prijedlog je dan na usvajanje. Nakon provedenog glasovanja, donesen je

 **Z A K L J U Č A K**

**Općinsko vijeće Općine Ernestinovo donosi Odluku o mjerilima za naplatu usluga dječjeg vrtića Ogledalce Ernestinovo od roditelja – korisnika**

**Odluka je donesena jednoglasno, sa 6 glasova za.**

Budući da drugih primjedbi i prijedloga nije bilo, predsjednik Vijeća zaključuje sjednicu u 17:40 sati.

Zapisničar: Ovjerovitelji zapisnika: Predsjednik Vijeća

Ljubica Kukučka Igor Matovac Krunoslav Dragičević

 Ivan Pavlović